למולדת שובי רוני

גישור דידקטי- רינה כלף

|  |
| --- |
| למולדת שובי רוני mafridאשר מזרחי ירושלים-תוניס / מאה 20 |
| הפיוט מתוך [אתר הזמנה פיוט](http://www.piyut.org.il/) |

|  |  |  |
| --- | --- | --- |
| |  |  | | --- | --- | | לַמּוֹלֶדֶת שׁוּבִי רָנִּי | צַהֲלִי בַּת יְפֵהפִיָּה | |
| |  |  | | --- | --- | | בְּתוֹכֵךְ אֶתֵן מִשְׁכָּנִי | בָּנוּי עַל הַר הַמּוֹרִיָּה | |
| |  | | --- | |  | |
| |  |  | | --- | --- | | אוֹרִי נָאוָה כִּי בָא אוֹרֵךְ | וְשִׁכְחִי יְמֵי שִׁפְלוּתֵךְ | |
| |  |  | | --- | --- | | עוּרִי יָפָה שִׁירִי שִׁירֵךְ | כִּי תַמּוּ יְמֵי גָּלוּתֵךְ | |
| |  |  | | --- | --- | | וּבְנֵה אוּלַמָּךְ וּדְבִירָךְ | שָׁמָּה עַל אֶרֶץ צְבִיָּה | |
| |  | | --- | |  | |
| |  |  | | --- | --- | | שׁוּבִי אֶל מִשְׁכְּנוֹתַיִךְ | שׁוּבִי אַתְּ וַאֲנִי אָשׁוּבָה | |
| |  |  | | --- | --- | | וְאֶגְאַל אֶת שְׁבִיּוֹתַיִךְ | וְיִהְיוּ לְאַלְפֵי רְבָבָה | |
| |  |  | | --- | --- | | אֲרַחֵם עַל אַדְמוֹתַיִךְ | וּתְהִי לְגֶפֶן פֹּרִיָּה | |
| |  | | --- | |  | |
| |  |  | | --- | --- | | רַעְיָה חֲבִיבָה עֲדִינָה | גִּילִי שִׂמְחִי שִׁיר דַּבֵּרִי | |
| |  |  | | --- | --- | | פִּרְחִי כְּצִיץ כַּשּׁוֹשַׁנָּה | וּדְגִי וּרְבִי עֲשִׂי פֶרִי | |
| |  |  | | --- | --- | | כִּי הַגְּאֻלָּה נְכוֹנָה | וְאֶשְׁלַח יִנּוֹן וְאֵלִיָּה | |

**על הפיוט**

פיוט ממסורת יהודי טוניס, אותו חיבר אשר מזרחי במאה ה-20 ללחן של שיר ערבי. בשיר פונה הדוד (האל) ברכות ובחן לרעיה (עם ישראל) לשוב לארץ ישראל ולחדש ימיה כקדם. המשורר אשר מזרחי ברח מארץ ישראל לתוניס מאימת הצבא הטורקי ושם עשה את רוב שנותיו. למולדת הוא שב בסוף ימיו, אחרי מלחמת ששת הימים ונפטר בירושלים כמעט מיד לאחר שובו.

**ביאורי מילים**

רני, צהלי– שמחי

משכני – בית המקדש

נאוה – יפה

שפלותך – גלותך

דבירך – בית מקדשך

צביה – ארץ הצבי, כינוי לארץ ישראל

שביותיך – השבויים בגלות

גילי – שמחי

כציץ – פרח

ודגי ורבי – תתרבי

ינון – כינוי למשיח

אליה – אליהו הנביא

**עיינו במילים לפיוט:**

* **מי מסתתר בין בתי הפיוט? הקיפו את האות הראשונה בכל בית וגלו את שמו**
* **באיזה חג לדעתכם שרים את הפיוט?**
* **האם לדעתכם נכתב הפיוט לפני קום מדינת ישראל או לאחר קום המדינה?**

**האזינו לפיוט ובצעו את המשימות הבאות:**

* **הקיפו את הפזמון החוזר**
* **האם מנגינת הפזמון היא מנגינת הבתים?**
* **הקיפו את השורות ששרים פעמיים ברצף**
* **מכמה מנגינות מרכזיות בנוי הפיוט?**
* **רשמו את מבנה הפיוט במשבצות הקטנות הסמוכות למילים**
* **האם לדעתכם מבטאת המוסיקה את תוכנו של הפיוט?**

**יום העצמאות**

יום העצמאות הוא החג הלאומי של [מדינת ישראל](http://he.wikipedia.org/wiki/%D7%99%D7%A9%D7%A8%D7%90%D7%9C), אשר מציין את [ההכרזה על הקמתה](http://he.wikipedia.org/wiki/%D7%94%D7%9B%D7%A8%D7%96%D7%AA_%D7%94%D7%A2%D7%A6%D7%9E%D7%90%D7%95%D7%AA) בתום [המנדט הבריטי](http://he.wikipedia.org/wiki/%D7%94%D7%9E%D7%A0%D7%93%D7%98_%D7%94%D7%91%D7%A8%D7%99%D7%98%D7%99). יום העצמאות חל בתאריך [ה' באייר](http://he.wikipedia.org/wiki/%D7%94%27_%D7%91%D7%90%D7%99%D7%99%D7%A8). בה' באייר [תש"ח](http://he.wikipedia.org/wiki/%D7%AA%D7%A9%22%D7%97) ([14 במאי](http://he.wikipedia.org/wiki/14_%D7%91%D7%9E%D7%90%D7%99) [1948](http://he.wikipedia.org/wiki/1948)), כ-8 שעות לפני סיום המנדט הבריטי, נחתמה [מגילת העצמאות](http://he.wikipedia.org/wiki/%D7%9E%D7%92%D7%99%D7%9C%D7%AA_%D7%94%D7%A2%D7%A6%D7%9E%D7%90%D7%95%D7%AA) ו[דוד בן גוריון](http://he.wikipedia.org/wiki/%D7%93%D7%95%D7%93_%D7%91%D7%9F_%D7%92%D7%95%D7%A8%D7%99%D7%95%D7%9F) (לימים ראש ממשלתה הראשון של מדינת ישראל) הכריז על הקמת מדינת ישראל. ההכרזה באה בעקבות [החלטת החלוקה](http://he.wikipedia.org/wiki/%D7%94%D7%97%D7%9C%D7%98%D7%AA_%D7%94%D7%97%D7%9C%D7%95%D7%A7%D7%94) בעצרת ה[או"ם](http://he.wikipedia.org/wiki/%D7%94%D7%90%D7%95%D7%9E%D7%95%D7%AA_%D7%94%D7%9E%D7%90%D7%95%D7%97%D7%93%D7%95%D7%AA) - החלטה 181 מיום [29 בנובמבר](http://he.wikipedia.org/wiki/29_%D7%91%D7%A0%D7%95%D7%91%D7%9E%D7%91%D7%A8) [1947](http://he.wikipedia.org/wiki/1947).

[](http://he.wikipedia.org/wiki/%D7%AA%D7%9E%D7%95%D7%A0%D7%94:COA_of_Israel.svg)

זכריה הנביא ראה אחד שמונה מראות. המראה החמישי של זכריה הוא המראה הבא:

"מְנוֹרַת זָהָב כֻּלָּהּ וְגֻלָּהּ עַל-רֹאשָׁהּ, וְשִׁבְעָה נֵרֹתֶיהָ עָלֶיהָ... וּשְׁנַיִם זֵיתִים עָלֶיהָ, אֶחָד מִימִין הַגֻּלָּה וְאֶחָד עַל-שְׂמֹאלָהּ" (ספר זכריה פרק ד')

משערים שיצירתו של [סמל מדינת ישראל](http://he.wikipedia.org/wiki/%D7%A1%D7%9E%D7%9C_%D7%9E%D7%93%D7%99%D7%A0%D7%AA_%D7%99%D7%A9%D7%A8%D7%90%D7%9C) המנורה ועלי זית משני צידיה הושפעה על ידי המראה החמישי של זכריה הנביא, אך אולי יש כאן רק צירוף-מקרים.

**שנים רבות חי עם ישראל בגלות עד שסוף סוף זכה למדינה עצמאית משלו היא מדינת ישראל. תארו לעצמכם איזו זכות נפלה בחלקינו אחרי אלפי שנים להיות בין אלה הגדלים במדינה שבה חי העם היהודי בזכות ולא בחסד.**

**לרבים מאתנו סבא וסבתא ואולי אפילו אבא ואמא שנולדו בארץ אחרת ועלו לארץ ישראל.**

**חפשו קרוב משפחה, שכן או חבר שעלה לארץ ובקשו ממנו כי יספר לכם את סיפור עליתו לארץ ישראל. לרשותכם שאלות חקר שיסייעו לכם לאסוף מידע על סיפורו. שאלו אותו:**

* **מהיכן הוא עלה**
* **מתי הוא עלה**
* **מדוע הוא עלה**
* **כיצד הוא עלה**
* **האם חייו בארץ שונים מן החיים בארץ מולדתו ובמה**
* **האם הוא מתגעגע למשהו שהיה בארץ מולדתו ולא קיים בארץ**
* **כיצד הוא הרגיש ברגע הראשון שכף רגלו דרכה על אדמת ארץ ישראל**
* **האם ארץ ישראל שבמציאות היא אותה ארץ ישראל שדמיין בחלומו טרם עלה לארץ**

**הוסיפו שאלות נוספות שמעניינות אתכם:**

**מדריך למורה:**

**שימו לב לכמה נקודות מעניינות:**

**ישנה הבחנה די ברורה בין שני חלקים מוסיקליים גדולים המושרים לסירוגין. החלוקה הפנימית שלהם מורכבת יותר. החלק הראשון סימטרי ואילו השני א-סימטרי.**

**מבחינה מוסיקלית חלק B שואף לחלק A .**

**כמה יפה הקשר בין המוסיקה לטקסט:**

* **מבט אל תוכנו של הפיוט מאפשר הבנה של המבנה המוסיקלי. תוכנו של המדריך המשמש כחלק A קורא לשוב למולדת ברנה ובצהלה כמה מתאים לו מבנה מוסיקלי סימטרי.**
* **חלק B המשמש את שאר בתי הפיוט קורא לעם ישראל "הרעיה" לעלות לארץ חלק זה אינו סימטרי מבחינה ספרותית ומוסיקלית ושואף להגיע לחלק A . לאן? למולדת.**

**פיוטים נוספים מומלצים ליום העצמאות:**

* **יפה נוף – רבי יהודה הלוי (ראו הצעה לפעילות באתר "מורשה")**